Verê Berê Sînorî yê Sêmalka de 45 rojî yo çalakîya xeyme yena kerdene. Çalakîkerî wazenê ke PDK wa cenazayanê Tolhildane Raman û Serdem Cûdî bidê ke dafiika PDKyî de şehîd bîyî. Roja 45. ya çalakîye de Yewîya Citkaran û Berhemanê Heywanan a Kantonê Hesekê çalakîya xeyme ya Sêmalka zîyaret kerde.
Endamê Yewîye verî Sêmalk ra ver bi berê Pêşxabûrî pê sloganan rayîr a şîyî. Dima nameyê înan ser o Mihemed Hemîdî eşkerayîyêke wende.
Eşkerayîye de ame vatene ke heqê înan o ke aqîbetê cenazayanê xo bizanê û cenazayanê xo defin bikerê. Eşkerayîye de ame parekerdene ke heta ke cenazayan bigêrî ê do uca ra meşorê. Eşkerayîye de vera PDKyî nêrazîbîyayîşê xo mojna û venga ci da ke cenazayan teslîm bikero.
